**ΣΥΜΠΛΗΡΩΜΑΤΙΚΗ ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΥΠΟΨΗΦΙΟΤΗΤΑΣ
ΓΙΑ ΚΙΝΗΤΙΚΟΤΗΤΑ ΦΟΙΤΗΤΩΝ ΓΙΑ ΣΠΟΥΔΕΣ**

**για το ακαδ. έτος 2020-2021**

 **ΤΜΗΜΑ ΕΛΛΗΝΙΚΗΣ ΦΙΛΟΛΟΓΙΑΣ**

Το πρόγραμμα Erasmus+ παρέχει σε φοιτητές από όλους τους κύκλους σπουδών (προπτυχιακούς – μεταπτυχιακούς – υποψήφιους διδάκτορες) του Δ.Π.Θ. τη δυνατότητα να μετακινηθούν για σπουδές σε Πανεπιστήμια διαφόρων χωρών της Ευρωπαϊκής Ένωσης, με τα οποία έχει συναφθεί διμερής συμφωνία (επισυνάπτεται σχετικός πίνακας).

Η παρούσα πρόσκληση αφορά κινητικότητα για σπουδές, που θα πραγματοποιηθούν κατά το εαρινό εξάμηνο 2020-21.

Για την μετακίνηση παρέχεται υποτροφία, η οποία καλύπτει μέρος των εξόδων διαβίωσης στο εξωτερικό (ακολουθεί σχετικός πίνακας).

H επιλογή των φοιτητών θα πραγματοποιηθεί βάσει κριτηρίων από τον αρμόδιο Συντονιστή του προγράμματος Εrasmus+ του Τμήματος (επισυνάπτεται σχετικός πίνακας). Τα απαιτούμενα δικαιολογητικά θα υποβάλλονται μέχρι **και την Παρασκευή 16/10/2020 στην** ηλεκτρονική διεύθυνση της Συντονίστριας του προγράμματος Erasmus+, Επίκουρης Καθηγήτριας κ. Άννας Μαστρογιάννη: amastrog@helit.duth.gr

Αν προκύψουν λόγοι Ανωτέρας Βίας (π.χ. υγειονομικές συνθήκες), είναι δυνατό οι σπουδές να υλοποιηθούν με μεικτή Κινητικότητα (blended Mobility), δηλαδή να ξεκινήσουν εικονικά (virtually) από την Ελλάδα και να συνδυαστούν με φυσική κινητικότητα (physically). Ωστόσο, δεν προβλέπεται χρηματοδότηση για το διάστημα που οι κινητικότητες πραγματοποιηθούν εξ αποστάσεως (εικονικά). Η επιχορήγηση αφορά μόνο την περίοδο της κινητικότητας με φυσική παρουσία.

Πληροφορίες για το πρόγραμμα υπάρχουν στην ιστοσελίδα **erasmus.duth.gr**

Οι ενδιαφερόμενοι/ες φοιτητές/τριες καλούνται να υποβάλουν την αίτησή τους σύμφωνα με τα παραπάνω.

**Συνημμένα**

Αίτηση υποψηφιότητας

Πίνακας Διμερών Συμφωνιών

Κριτήρια επιλογής φοιτητών

**ΠΟΣΑ ΕΠΙΧΟΡΗΓΗΣΗΣ ΦΟΙΤΗΤΩΝ ΓΙΑ ΣΠΟΥΔΕΣ 2020-2021\***

Το ποσό της μηνιαίας επιχορήγησης του φοιτητή που μετακινείται στο εξωτερικό **για σπουδές** καθορίζεται ανάλογα με τη χώρα υποδοχής ως εξής:

|  |  |  |
| --- | --- | --- |
|  |  | **μηνιαία επιχορήγηση (€/μήνα)** |
| **Ομάδα 1** | **Δανία, Φιλανδία, Ιρλανδία, Ισλανδία, Λιχτενστάιν, Νορβηγία, Σουηδία, Αγγλία, Λουξεμβούργο** | **520** |
| χώρες με υψηλό κόστος διαβίωσης |
| **Ομάδα 2** | **Αυστρία, Βέλγιο, Γερμανία, Γαλλία, Ιταλία, Ισπανία, Ελλάδα, Κύπρος, Ολλανδία, Πορτογαλία, Μάλτα** | **470** |
| χώρες με μεσαίο κόστος διαβίωσης |
| **Ομάδα 3** | **Βουλγαρία, Βόρεια Μακεδονία, Κροατία, Τσεχία, Εσθονία, Λετονία, Λιθουανία, Ουγγαρία, Πολωνία, Ρουμανία, Σερβία, Σλοβακία, Σλοβενία, Τουρκία** |  **420** |
| χώρες με χαμηλό κόστος διαβίωσης |

**\*** Οι φοιτητές που προέρχονται από κοινωνικά ευπαθείς ομάδες δικαιούνται προσαύξηση 100 ευρώ ανά μήνα επί της μηνιαίας επιχορήγησης, ενώ υπάρχουν ειδικές προβλέψεις για άτομα με ειδικές ανάγκες. Πληροφορίες στο erasmus.duth.gr.

Στους  φοιτητές/φοιτήτριες που επιλέγονται προκαταβάλλεται  το 80% του συνόλου της επιχορήγησης εφάπαξ, με την προϋπόθεση ότι  το Δ.Π.Θ. έχει ήδη λάβει τη χρηματοδότηση από την ΕΜ για την κινητικότητα φοιτητών και εφόσον  οι δικαιούχοι έχουν καταθέσει  τουλάχιστον 40 ημέρες  πριν την αναχώρησή τους τη Σύμβαση Επιχορήγησης Erasmus+ υπογεγραμμένη  από τους ίδιους, μαζί με όλα  τα  απαιτούμενα έγγραφα.

Το υπόλοιπο 20% καταβάλλεται  στουςδικαιούχους μετά την επιστροφή τους στο Δ.Π.Θ. και αφού διαπιστωθεί ότι  έχουν εκπληρώσει τις υποχρεώσεις τους. Ως εκπλήρωση των υποχρεώσεων θεωρείται η επιτυχής περάτωση τουλάχιστον του 1/3 του συμφωνηθέντος προγράμματος σπουδών στο εξωτερικό (δηλαδή 6 μονάδες ECTS ανά ακαδημαϊκό τρίμηνο ή 10 μονάδες ECTS ανά ακαδημαϊκό εξάμηνο σπουδών).